Нохчий. XIX бӀешерашна юккъехь нохчийн йукъаралла латтара 135 сов тайпах, царех 100 гергга цхьаьнатоьхнера 9 тукхуме, тахана дагардо 100—110 «ломан тайпа» а, 60—70 «аренан» а. Кхуза даладо деккъа нохчийн тайпанаш доцуш, кхин а «керла» тайпаш, цхьацца историн бахьнашца кхолладелла, аьлчи а натурализаци йина луларчу къаьмнийн векалш, шайн дай ширачу заманахь вайнахах а хилла, цхьацца бахьнашца  ассимиляци йина, амма юха шайн орамашка цӀехьабирзина.. Бакъ ду, церан дацара Нохчийчохь тайпанан лаьмнаш, юкъараллин латтанаш, шайн белла гергарнаш дӀабохка тӀулгах дина маьлхан кешнаш. Амма бухарчу бахархойн масалца цхьаьнакхетара цӀийца долчу гергарлонашца, цара гӀо дора шайн юкъараллин декъашхошна, шайн гергарниг вийча кхайкхайора чӀир, лелайора кхин а юкъараллехь лелон еза тайпан бакъонан институтан принципаш.